
	[bookmark: nev]DANKÓ DIÁNA FANNI
danko.diana0301@gmail.com
Tanító
BA, 8. félév
Debreceni Református Hittudományi Egyetem

	
[bookmark: _GoBack]






Témavezető:
	Dr. Mohácsi Bernadett
adjunktus, DRHE




A klasszikus zenei képzettség társas pozícióval és empátiával való összefüggésének vizsgálata általános iskolás diákok körében

Kulcsszavak: extrakurrikuláris; zenetagozat; nevelés; komolyzene; kompetencia
15 éves tapasztalatom a klasszikus zene világában sarkalt arra, hogy tudományos igényességgel kutassam a klasszikus zene gyermekekre gyakorolt hatását, melyet saját bőrömön is megtapasztalhattam az évek alatt. Emellett tanítóként a zenei nevelés oktatási környezetbe való bevezetését tervezem. A kettős cél szintézise jelen pályamunka, melynek bemutatására kiváló keretet ad az OTDK.
Minden olyan intervenció, amely segíti az iskolai zaklatás elkerülését, méltán kerül a kutatások fókuszába. A vizsgált személyek kognitív és emocionális empátiáját, illetve társas kapcsolati helyzetét elemeztem a klasszikus zenei képzettség és zenei képesség függvényében.
Papíralapú, kérdőíves keresztmetszeti kutatásba építettem a zenei képesség-mérés módszerét. A mintaválasztás hozzáférés alapú mintavétellel történt. Az adatfelvételre 2024. január 8. és január 26. között kerítettem sort, gyűjtése egy zenetagozattal rendelkező általános iskola 3-6. osztályos gyermekei körében történt, akik fele-fele arányban zenei és nem zenei tagozatos osztályok diákjai; összesen 8 osztály. A 4 kérdéscsoportból álló kérdőívet 204 vizsgálati személlyel vettem fel. Asztalos Kata koncepciója alapján vizsgáltam a zenei képességet. Pályamunkámban ezen területek közül a hangmagasság, ritmus, dinamika és tempó észlelési területeket vizsgáltam. Az empátiát Budai Béla nyomán választottam szét affektív és kognitív komponensre, amelyet az IKE módszerrel vizsgáltam. A társas kapcsolatokat a Mérei-féle többszempontú szociometria módszerével vizsgáltam,
Az 1. hipotézisemben arra kerestem választ csoportszerkezeti mutatókon keresztül, hogy a zenetagozatos osztályokban szignifikánsan magasabb lesz-e a csoportkohézió adott mutatója, mint a nem zenetagozatos osztályokban, mely hipotézis a kutatás során nem igazolódott be. A 2. hipotézist a népszerűségi indexre alapozva vizsgáltam, miszerint a magasabb zenei adottság magasabb népszerűséggel jár együtt és ezt külön-külön a zenetagozatos és a nem zenetagozatos osztályokban is elemeztem, két alhipotézisre bontva a kutatásomat; a hipotézis beigazolódott. A 3. hipotézis a zenei adottság és az empátia kapcsolatára vonatkozott, miszerint minél magasabb a zenei adottság, annál magasabb az empátia. Ezt szintén a zenetagozatos és a nem zenetagozatos osztályokban külön kutattam; ahol a dinamikaészlelés, és a tempóészlelés mutatott pozitív hatást.
Tehát a zenetagozat pozitív hatással van az osztály csoportkohézióra, az empátiára és a társas kapcsolatokra.



